Чаткал райондук аскер комиссариаты

Чаткал райондук аскер комиссариаты 1983-жылы түзүлгөн.

Аскердик жана мобилизациялык даярдыктарды уюштурат жана көзөмөлдөйт, аскерге милдеттүүлөрдүн жана чакырылуучулардын эсебин алат, уландарды аскерге жана альтернативалык кызматка чакырат.

Өспүрүмдөрдү Ата Мекенди сүйүүгө, коргоого жана патриоттук сезимдерин өстүрүүгө тарбиялоо боюнча орто мектептерде жана кесиптик лицейлерде сабактарды өткөрүп келет.2009-жылы 30-апрелде жоюлуп, Ала-Бука райондук бириккен аскер комиссариаты болуп түзүлгөн, 
2010-жылы Чаткал райондук аскер комиссариаты кайрадан түзүлгөн.
Район жаңы түзүлгөн жылдары аскер комиссариатын Т.И.Шакин, Ш.Жороев , кийин О.А.Асанов (1983-92), С.О.Орунбаев (1993-98), A.А.Саматов (1998-2000), У.Ч.Абдиев (2000-03), A.А.Султанбеков (2003-04), A.К.Керималиев (2004-05), Т.Т.Кудайбердиев (2005-07), A.Т.Журабаев (2007-09), И.А.Муратов (2010-12), Т.О.Абдраимов (2012-14) 2014-жылдан Э.Самаков жетектейт.

 Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Категория:Чаткал району